Mazaika
Internet:		http://mazaika.tripod.com

Brug dem til invitationer, navneskilte, dit skrivebord på computeren og meget andet. Mazaika laver imponerende mosaikker af små billeder. Denne version virker uden begrænsninger i 30 dage.

Når du går i gang med installationen, åbnes der straks en tekst, som fungerer som en vejledning i programmet. Læs den og klik Next. 

For at du kan bruge Mazaika, skal du på din harddisk have to ting: Mindst ét stort billede som mosaikken skal efterligne, samt en samling af små billeder til at opbygge mosaikken med.

Efter installationen bør du straks gå til programmørernes hjemmeside og hente en samling små billeder, som du kan bruge til at opbygge mosaikker med. Adressen er http://mazaika.tripod.com/mazdownload.html. Vi anbefaler samlingen af omslag fra videobånd.

Læg samlingen i samme mappe som programmet. Pak filen ud og læg alle billederne i en ny mappe, i samme mappe som selve programmet.

Når du er færdig med at downloade åbner du Mazaika via genvejen på skrivebordet. Straks får du en dialogboks, der fortæller, at du gratis kan bruge programmet i 30 dage. Klik OK.

Nu skal du danne en database med de små billeder, der skal bruges som brikker i den store mosaik. I menuen Options vælger du Picture database. Klik nu New. Find og dobbeltklik på den mappe du før oprettede med en masse små billeder. Klik OK i det næste vindue. Klik nu på fanebladet Update base. Sæt flueben i alle felterne i Image file types og i Portret i feltet Orientation. Ude til venstre dobbeltklikker du på den mappe, der indeholder billederne. Klik Create. Nu går dannelsen af databasen i gang. Det tager sin tid. 

Når processen er færdig, skal du finde et billede, som mosaikken skal efterligne. Vælg menuen File og derefter Open source. Find et billede i mappen hvor du normalt lægger dine billeder og åbn det. I feltet X tiles vælger du antallet af kvadrater, som mosaikken skal bestå af. Du bestemmer helt selv hvor mange.

Klik nu på knappen der ligner en lille globus, find den mappe hvori du vil gemme mosaikken og klik Save. Nu går Mazaika i gang med at danne mosaikken. Det kan tage sin tid. Bagefter kan du via menuen File vælge Save target as JPG og gemme mosaikken som en JPG fil som enhver kan sende, modtage og åbne.